《明妃》
宋代·吕本中

秦人彊盛时，百战无逡巡。汉氏失中策，清边烽燧频。

丈夫不任事，女子去和亲。君王为置酒，单于来奉珍。

朝辞汉宫月，暮随胡地尘。鞍马白沙暮，旃裘黄草春。

人生在相合，不论越与秦。但取眼前好，莫言长苦辛。

君看轻薄儿，何殊胡地人。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。